ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส  นร02670026504

ขอให้เร่งพิจารณาจ่ายเงินการช่วยเหลือค่าจัดการศพผู้สูงอายุ จำนวนเงิน 3,000 บาท (สามพันบาทถ้วน) ของสำนักงานเขตบางแค กรุงเทพมหานคร เนื่องจากผู้ร้องแจ้งว่าเคยมีการยื่นเรื่องการช่วยเหลือค่าจัดการศพ ฯ กรณีบิดาเสียชีวิตต่อสำนักงานเขตบางแค  ตั้งแต่ปี พ.ศ. 2565 ได้รับเงินประมาณต้นปี พ.ศ.2566 หรือ พ.ศ. 2567 (ไม่ทราบพ.ศ.และเดือนที่แน่ชัด) เมื่อสอบถามเจ้าหน้าที่สำนักงานเขตฯ ได้รับการชี้แจงว่าต้องรอการดำเนินการ โดยจะใช้ระยะเวลาประมาณ 1-3 ปี จึงจะสามารถจ่ายเงินได้ แต่เมื่อสอบถามไปยังกระทรวงการพัฒนาสังคมและความมั่นคงของมนุษย์ ผ่านหมายเลขสายด่วน 1300 และผ่านฝ่ายสวัสดิการผู้สูงอายุ หมายเลข 02 (ไม่ทราบหมายเลขทั้งหมด) ได้รับแจ้งว่า ได้มีการจัดสรรงบประมาณการช่วยเหลือค่าจัดการ ฯ ไปยังสำนักงานเขตแล้วอย่างต่อเนื่อง ซึ่งนอกจากบิดาของผู้ร้องได้รับทราบจากญาติของผู้สูงอายุรายอื่นๆ ที่ยื่นคำร้องต่อสำนักงานเขตฯ เพื่อขอรับเงินการช่วยเหลือค่าจัดการศพ ฯ มีความล่าช้าหลายรายเช่นเดียวกัน ล่าสุดได้ยื่นคำขอรับเงินการช่วยเหลือค่าจัดการ ฯ กรณีมารดาของผู้ร้องเสียชีวิต ตั้งแต่วันที่ 10 เมษายน 2567 แต่จนถึงปัจจุบัน (วันที่ 2 กรกฎาคม 2567 ) ยังไม่ได้รับการจ่ายเงิน ฯ ส่งผลให้ได้รับความเดือดร้อนในการดำเนินการที่ล่าช้า 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata